[pic] | EUROPOS BENDRIJŲ KOMISIJA | Briuselis, 23.6.2006 KOM(2006) 330 galutinis 2006/0108 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1788/2003, nustatantį mokestį pieno ir pieno produktų sektoriuje (pateikta Komisijos) AIŠKINAMASIS MEMORANDUMAS Įsigaliojus naujajam BŽŪP finansavimo reglamentui (2005 m. birželio 21 d. Tarybos reglamentas (EB) Nr. 1290/2005), valstybių narių mokamas mokestis už pieną nuo 2007 m. sausio 1 d. turi būti laikomas asignuotomis įplaukomis. Atsižvelgiant į tai ir siekiant pagerinti biudžeto planavimą bei padaryti biudžeto valdymą lankstesniu, reikėtų, kad mokestis būtų sumokamas finansinių metų pradžioje. Atitinkamai Tarybos reglamentas (EB) Nr. 1788/2003 turėtų būti iš dalies pakeistas taip, kad mokestį už pieną valstybės narės kasmet sumokėtų spalio 16 – lapkričio 30 d. laikotarpiu, o ne iki spalio 1 d., kaip yra nurodyta dabartinėse taisyklėse. Be to, kai kurių naujųjų valstybių narių pieno sektorius greitai prisitaikė prie naujų prekybos galimybių išsiplėtusioje Europos rinkoje, o tai inicijavo reikšmingą restruktūrizavimo procesą. Atrodo, kad susidarius tokiai situacijai, o taip pat po įstojimo įsigaliojus griežtesnėms tiesioginį pardavimą reguliuojančioms higienos nuostatoms, atskiri gamintojai, pardavinėdami pieną tiesiogiai, dažniausiai nusprendžia dėl individualių referencinių kiekių nesikreipti. Todėl kai kuriose naujosiose valstybėse narėse visi individualūs referenciniai kiekiai, skiriami tiesiogiai pienu prekiaujantiems gamintojams, yra gerokai mažesni nei nacionaliniai referenciniai kiekiai, ir nepanaudoti kiekiai pasilieka tiesioginiam pardavimui skirtuose nacionaliniuose rezervuose, o tai trukdo tolesnei restruktūrizacijai. 2005–2006 kvotos metais reikėtų išimties tvarka susijusiose valstybėse narėse tiesioginiam pardavimui skirtą nacionalinį referencinį kiekį perkelti į kiekio suteikimą pagal pareikalavimą. Todėl Reglamentas (EB) Nr. 1788/2003 turėtų būti atitinkamai iš dalies pakeistas. Kadangi minėti du pakeitimai yra skubūs, reglamento projektas turėtų įsigalioti kiek galima greičiau. 2006/0108 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1788/2003, nustatantį mokestį pieno ir pieno produktų sektoriuje EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 37 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę[1], kadangi: (1) Remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo[2] 34 straipsnio 1 dalies b punktu, sumos, kurios yra surinktos ar išieškotos pagal 2003 m. rugsėjo 29 d. Tarybos reglamentą (EB) Nr. 1788/2003, nustatantį mokestį pieno ir pieno produktų sektoriuje[3], turi būti laikomos asignuotomis įplaukomis, kaip apibrėžta 2002 m. birželio 25 d. Reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento[4], 18 straipsnyje. (2) Siekiant pagerinti biudžeto planavimą ir padaryti biudžeto valdymą lankstesniu, reikėtų, kad Reglamentu (EB) Nr. 1788/203 nustatytas mokestis būtų sumokamas finansinių metų pradžioje. Todėl turėtų būti priimtos nuostatos, leidžiančios nustatytą mokestį sumokėti kasmet spalio 16 – lapkričio 30 d. laikotarpiu. (3) Čekijai, Estijai, Kiprui, Latvijai, Lietuvai, Vengrijai, Lenkijai, Slovėnijai ir Slovakijai (toliau – naujosios valstybės narės) pristatymui ir tiesioginiam pardavimui skirto pieno referenciniai kiekiai iš pradžių buvo nustatyti Reglamento (EB) Nr. 1788/2003 I priedo f lentelėje. Vėliau, atsižvelgiant į gamintojų prašytus atlikti perskaičiavimus, Komisija, remdamasi to paties reglamento 8 straipsniu, nustatė individualius kiekius kiekvienai šaliai. (4) Tiesioginiam pardavimui skirti nacionaliniai referenciniai kiekiai buvo nustatyti atsižvelgiant į naujosiose valstybėse narėse iki stojimo buvusią situaciją. Tačiau po pieno sektoriaus restruktūrizavimo proceso naujosiose valstybėse narėse ir tiesioginiam pieno pardavimui taikomų griežtesnių higienos nuostatų paaiškėjo, kad atskiri gamintojai dažniausiai nesikreipia dėl tiesioginiam pardavimui skirtų individualių referencinių kiekių. Todėl visas individualus referencinis kiekis, skirtas gamintojų tiesioginiam pardavimui, yra gerokai mažesnis nei nacionalinis referencinis kiekis, ir todėl dideli nepanaudoti kiekiai lieka nacionaliniuose tiesioginio pardavimo rezervuose. (5) Siekiant išspręsti šią problemą ir pasinaudoti tiesioginiam pardavimui skirtais kiekiais, kurie kita vertus gali pasilikti nepanaudoti nacionaliniame rezerve, reikėtų, jei valstybė narė dėl to kreipiasi, leisti 2005–2006 m. laikotarpiu bendrai perkelti tiesioginiam pardavimui skirtus referencinius kiekius į pristatymui skirtus nacionalinius kiekius. (6) Todėl Reglamentas (EB) Nr. 1788/2003 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1788/2003 iš dalies keičiamas taip: 1) 3 straipsnio 1 dalis pakeičiama taip: “1. Valstybės narės privalo Bendrijai mokėti mokestį už I priede nustatytų nacionalinių referencinių kiekių perviršį, kuris nustatomas nacionaliniu lygiu ir atskirai už pristatymus ir pardavimus tiesiogiai vartoti, ir spalio 16 – lapkričio 30 d., laikotarpiu, einančiu po atitinkamo dvylikos mėnesio laikotarpio, įmoka į Europos žemės ūkio orientavimo ir garantijų fondą (EŽŪOGF) iki 99 % mokėtinos sumos. 2) 8 straipsnio 1 dalyje įterpiama tokia pastraipa: „už 2005–2006 m. laikotarpį (jam pasibaigus), laikantis tos pačios tvarkos, Komisija gali perskirstyti nacionalinius pristatymams ir tiesioginiam pardavimui skirtus referencinius kiekius, jei valstybė narė dėl to kreipiasi, šioms valstybėms narėms: Čekijos Respublikai, Estijai, Kiprui, Latvijai, Lietuvai, Vengrijai, Lenkijai, Slovėnijai ir Slovakijai. Prašymas turi būti pateiktas Komisijai iki mmmm mm dd [t. y. praėjus X savaičių nuo šio reglamento paskelbimo, datą nustatant remiantis paskelbimo data]. Komisija atitinkamai kuo greičiau atlieka kiekių perskirstymus.“ 2 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu pirmininkas FINANSINĖ PAŽYMA | 1. | BIUDŽETO EILUTĖ (2006 m. biudžetas): 05 02 12 07 | ASIGNAVIMAI: 389 mln. EUR | 2. | PRIEMONĖS PAVADINIMAS: Tarybos reglamentas (EB) Nr. 1788/2003 nustatantis mokestį pieno ir pieno produktų sektoriuje | 3. | TEISINIS PAGRINDAS: Sutarties 37 straipsnis. | 4. | PRIEMONĖS TIKSLAI: 1) pakeisti į Bendrijos biudžetą mokamo mokesčio datą, t. y. į laikotarpį nuo spalio 1 d. iki lapkričio 30 d., praėjus kvotos metų 12 mėnesių laikotarpiui; 2) leisti 8 naujosioms valstybėms narėms visiškai arba iš dalies perkelti tiesioginiam pardavimui skirtus nacionalinius referencinius kiekius į pristatymui skirtus referencinius kiekius. | 5. | FINANSINIS POVEIKIS | 12 MĖN. LAIKOTARPIS (mln. EUR ) | EINAMIEJI FINANSINIAI METAI 2006 (mln. EUR ) | KITI FINANSINIAI METAI 2007 (mln. EUR) | 5.0 | IŠLAIDOS IŠ – EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIO BIUDŽETO – KITOS | – | 1) +306 2) – | – | 5.1 | PAJAMOS – ASIGNUOTOS ĮPLAUKOS (RINKLIAVOS IR (ARBA) MUITAI) – NACIONALINĖS | – | – | 1) – 2) –30,6 | 2008 | 2009 | 2010 | 2011 | 5.0.1 | NUMATOMOS IŠLAIDOS | – | – | – | – | 5.1.1 | NUMATOMOS PAJAMOS | – | – | – | – | 5.2 | APSKAIČIAVIMO METODAS: 1) mokesčio sumokėjimo datos keitimas: nuo spalio 16 iki lapkričio 30 d. po kvotos metų vietoj anksčiau taikyto laikotarpio iki spalio 1 d. po kvotos metų Siūloma priemonė yra susijusi su pieno kvotos mokesčio gavimo datos pakeitimu, kuris yra pirmą kartą taikomas nuo 2006 finansinių metų iki 2007 finansinių metų. Todėl poveikis bus 2006 finansiniams metams, iš kurių ši suma bus atimta. –biudžetinis poveikis 2006 m. biudžetui: 05 02 12 07 straipsnis: 1 000 000 t x –309,1 €/t x 99% = 306 mln. EUR (2005–2006 kvotos metai) 306 mln. EUR įplaukos, gautos kaip mokesčiai 2005–2006 prekybos metais, kurios buvo perkeltos į 2007 finansinius metus, bus kompensuotos mažesnėmis įplaukomis, gautomis kaip mokesčiai, 2006–2007 prekybos metais (atidėta 2008 finansiniams metams) naudojantis ta pačia pagrindine prielaida 2007 m. Remiantis Reglamento 1782/2005 34 straipsniu, nuo 2007 m. mokesčiai bus klasifikuojami kaip asignuotosios įplaukos; –biudžetinis poveikis 2006 m. biudžetui asignuotosios įplaukos): 67 03 straipsnis: 0 mln. EUR Reikia pažymėti, kad PBP 2007 į šį pasiūlymą jau yra atsižvelgta. 2) „tiesioginiam pardavimui“ skirtų kiekių perkėlimas į kiekio suteikimą pagal pareikalavimą naujosiose valstybėse narėse Įgyvendinus prielaidą dėl 100 000 t perkėlimo iš „tiesioginiam pardavimui“ skirto kiekio į „kiekio suteikimą pagal pareikalavimą“ Lenkijoje, reikštų, kad dabartiniai referenciniai kiekiai būtų viršyti apie 365 000 t, mokesčiai 2005–2006 m. (2007 m. biudžetui) sumažėtų taip: 67 03 straipsnis: 100 000 t x –309,1 €/t x 99 % = –30,6 mln EUR. Atsižvelgiant į tai, kad kitose susijusiose VN galiojantys referenciniai kiekiai tikriausiai nebus viršyti, jei jose referencinis kiekis būtų perkeltas, joms skirta kvota nebūtų viršyta, o mokesčiai nesumažėtų. | 6.0 | GALIMA FINANSUOTI IŠ EINAMŲJŲ METŲ BIUDŽETO ATITINKAMO SKYRIAUS ASIGNAVIMŲ? | TAIP NE | 6.1 | AR GALIMA FINANSUOTI IŠ EINAMŲJŲ METŲ BIUDŽETO ASIGNAVIMUS PERKELIANT IŠ VIENO SKYRIAUS Į KITĄ? | TAIP NE | 6.2 | AR REIKĖS PAPILDOMO BIUDŽETO? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | PASTABOS: | [1] OL C ..., ...., p. .... [2] OL L 209, 2005 8 11, p. 1. Reglamentas su pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42). [3] OL L 270, 2003 10 21, p. 123. Reglamentas su paskutiniais pakeitimais, padarytais 2003 m. Stojimo aktu. [4] OL L 248, 2002 9 16, p. 1.